અમદાવાદ, 4 નવેમ્બરઃ જ્યારે પણ કોઇ વ્યક્તિ ચોરી કરતી પકડાય ત્યારે આપણને સામાન્ય રીતે એવું સાંભળવા અથવા તો વાંચવા મળ્યું હશે કે કોઇ મજબૂરી વશ તેણે આ ગુનાનો માર્ગ અપનાવ્યો છે. જીવનને ચલાવી રાખવા માટે અન્ય કોઇ રસ્તો નહીં સુઝતા તેણે ચોરી કરવાનો નિર્ણય કર્યો હોવાનું બહાર આવે છે, પરંતુ એક એવો ચોંકાવનારો અને આશ્ચર્ય પમાડે તેવો કિસ્સો અમદાવાદ શહેરમાં બન્યો છે. પોલીસ દ્વારા ચોરીના મામલે એક મહિલાની ધરપકડ કરવામાં આવી હતી. પોલીસે જ્યારે તપાસ કરી તો જાણવા મળ્યું કે, એ મહિલાએ ચોરી કરીને ચાર વૈભવી બંગલો બનાવી લીધા છે.